Ob Suibm offn oda gschlossn san is wia im Hollendischn wichtig fia de Schreibung vo de langan oda diphtongiatn Vokaln: in betontn offanen Suibm kenna nua Langvokale steh und wean dahea imma oafoch gschriem (va-der 'Vodda'), in geschlossanen Suibm wean Langvokale imma doppet (naam 'Nama'), Kuazvokale imma oafoch (kat 'Kotz') gschriebm. Des fiat teis zu gressan graphischn Untaschiedn innahoib vo am Paradigma, wann gschlossane Suibm mit am langen Vokal duach Flexion zu offenen Suibm wean (brood - bro-de), oda wann gschlossene Suibm mit am kuazn Vokal duach Flexion zu offenen Suibm wean dadatn und duach de Eifigung vo am Konsonantn gschlossn ghoidn wean (kat - kat-te).